Legal Document

Category: 5

Text:
8. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ.Φ.640.1/9/98 της 8 Μαΐου/3 Ιουν.  1998 (ΦΕΚ Β΄ 543) Λειτουργία Υποκαταστημάτων Στρατιωτικού Φαρμακείου στο ΝΝΑ, ΝΑ και ΝΚ. Έχοντας υπόψη: 1.Το άρθρ. 6 του Ν.Δ. 107/1969 «Περί διατάξεων τινών αφορωσών την Υγειονομικήν Υπηρεσίαν του Στρατεύματος» (ΦΕΚ 28 Α΄). 2.Το άρθρ. 5 παρ. 3 του Νόμ. 2292/1995 «Οργάνωση και λειτουργία Υπουργείου Εθνικής Άμυνας, διοίκηση και έλεγχος των Ενόπλων Δυνάμεων και άλλες διατάξεις» (ΦΕΚ 35 Α΄). 3.Το άρθρ. 29 Α΄ του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 137 Α΄) όπως προστέθηκε με το άρθρ. 27 του Νόμ. 2081/1992 «Ρύθμιση του θεσμού των Επιμελητηρίων, τροποποίηση των διατάξεων του Νόμ. 1712/1987 για τον εκσυγχρονισμό των επαγγελματικών οργανώσεων των εμπόρων, βιοτεχνιών και λοιπών επαγγελματιών και άλλες διατάξεις» (ΦΕΚ 154 Α΄) όπως αντικαταστάθηκε από το άρθρ. 1 παρ. 2 Νόμ. 2469/1997. 4.Την υπ΄ αριθ. 4223/1997 ακυρωτική απόφαση του Συμβουλίου της Επικρατείας. 5.Την υπ΄ αριθ. 43/1998 γνωμοδότηση του Νομικού Συμβουλίου του Κράτους που έγινε αποδεκτή από τον ΥΕΘΑ. 6.Την υπ΄ αριθ. 4/5.2.98 απόφαση του Ανωτάτου Ναυτικού Συμβουλίου. 7.Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρ.1.-1.Εγκρίνουμε τη διατήρηση και λειτουργία Υποκαταστημάτων «Στρατιωτικού Φαρμακείου» στην Αθήνα, Σαλαμίνα και Σούδα Κρήτης, με οργανική υπαγωγή αυτών στο Πολεμικό Ναυτικό και με έδρες αντίστοιχα για την Αθήνα, το ΝΝΑ, για τη Σαλαμίνα, το ΝΑ και για τη Σούδα Κρήτης το ΝΚ. 2.Σκοπός της λειτουργίας των Υποκαταστημάτων είναι η διάθεση κάθε φύσεως φαρμακευτικών προϊόντων στους Στρατιωτικούς εν γένει στο Μόνιμο Προσωπικό του Υπουργείου Εθνικής Άμυνας, καθώς και στους Οργανισμούς και τα Ιδρύματα που εξαρτώνται από το Υπουργείο Εθνικής Άμυνας. 3.Τα πραγματοποιούμενα καθαρά κέρδη από τα ανωτέρω Υποκαταστήματα αποτελούν κεφάλαια που θα διατίθενται για την προμήθεια φαρμάκων καθώς και επίπλων και σκευών απαραιτήτων για τη λειτουργία τους. 4.Στα Υποκαταστήματα θα προΐστανται Αξιωματικοί (Φ) του Π.Ν. κάτοχοι αδείας ασκήσεως επαγγέλματος. Άρθρ.2.-Η απόφαση αυτή να δημοσιευθεί στην Εφημερίδα της Κυβερνήσεως. (Μετά τη σελ. 218,06) Σελ. 218,07 Τεύχος 1378 Σελ. 27 Φαρμακείο Πολεμικού Ναυτικού 37.Γ .κ.8 37.Γ.κ.8 Φαρμακείο Πολεμικού Ναυτικού